ALL ออกหุ้นกู้ 380 ลบ. ดอกเบี้ย 7% เปิดขายรายใหญ่-สถาบัน 17-20 พ.ค.นี้
ALL ออกหุ้นกู้ 380 ลบ. ดอกเบี้ย 7% เปิดขายรายใหญ่-สถาบัน 17-20 พ.ค.นี้
ALL ออกหุ้นกู้ 380 ลบ. ดอกเบี้ย 7% เปิดขายรายใหญ่-สถาบัน 17-20 พ.ค.นี้
12 เม.ย. 2564

บริษัท ออลล์ อินสไปร์  ดีเวลลอปเม้นท์ จำกัด (มหาชน) หรือ ALL ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2564 มูลค่าไม่เกิน 380 ล้านบาท อายุ 2 ปี 5 เดือน  ครบกำหนดไถ่ถอนปี พ.ศ. 2566 มีอัตราดอกเบี้ยคงที่ร้อยละ 7.00 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้กับผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 17-20 พ.ค.64 ผ่านผู้จัดการการจัดจำหน่ายหุ้นกู้ ได้แก่ บล.เอเอสแอล บล.เออีซี บล.คันทรี่ กรุ๊ป บล.คิงส์ฟอร์ด บล.เคทีบีเอสที และ บล.อาร์เอชบี (ประเทศไทย) ซึ่งผู้ออกหุ้นกู้มีวงเงินกู้ยืมจากธนาคารอาร์เอชบี จำกัด สาขากรุงเทพ ซึ่งเป็นผู้ถือหุ้นทางอ้อมในบล.อาร์เอชบี(ประเทศไทย)
ทั้งนี้ บริษัทมีวัตถุประสงค์นำเงินไปใช้เพื่อไถ่ถอนที่ดินในแปลงที่นำมาเป็นหลักประกันหุ้นกู้จำนวน 84 ล้านบาท ชำระคืนหุ้นกู้ที่จะครบกำหนดในเดือน มิถุนายน 2564 จำนวน 200 ล้านบาท และเป็นเงินทุนหมุนเวียนในกิจการ และโครงการที่มีอยู่ในปัจจุบัน จำนวน 96 ล้านบาท
 